Hvad er en ejerskifteforsikring?

En ejerskifteforsikring giver ro i maven, uanset om du skal sælge eller købe en bolig.

Den særlige forsikring dækker nemlig de skjulte fejl og mangler, som senere måtte vise sig på boligen, og som ikke er beskrevet i tilstandsrapporten.

Som udgangspunkt er en sælger ellers underlagt et 10-årigt erstatningsansvar for bygningsskader og ulovligt opførte vvs- og elinstallationer.

Men hvis sælger fremviser en gyldig tilstandsrapport og elinstallationsrapport, og samtidig tilbyder at betale halvdelen af præmien på en ejerskifteforsikring, så har sælger fraskrevet sig sit fremtidige erstatningsansvar.

Sælger kan selv indhente tilbud på en ejerskifteforsikring og er kun forpligtet til at betale halvdelen af denne forsirings præmie.

For køberen er det også en stor tryghed at vide, at skjule skader som udgangspunkt er dækket via ejerskifteforsirkingen.

Og køber kan sagtens vælge at tegne forsikringen i et andet selskab, hvis det giver mening, men sælger er stadigvæk kun forpligtet til, at betale halvdelen af den præmie han/hun selv har fået tilbud på.

Ejerskifteforsikringen er ikke lovpligtig, men bliver stort set tegnet i alle handler.

Prisen kan, ifølge Bolius, svinge fra 8.000 til 30.000 kroner inklusive moms.

Læs mere om ejerskifteforsikringer, og hvorfor så få klager over manglende dækning

Vis mere